FI Euroopan unionin virallinen lehti C 91/9

Ilmoitus Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otetusta lopullisesta polkumyyntitullista ja Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otetusta lopullisesta tasoitustullista: sitoumuksen alaisen yrityksen nimen muuttaminen

(2016/C 91/07)

Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa sovelletaan neuvoston täytäntöönpanoasetuksella (EU) N:o 1238/2013 (1) käyttöön otettua lopullista polkumyyntitullia ja neuvoston täytäntöönpanoasetuksella (EU) N:o 1239/2013 (2) käyttöön otettua lopullista tasoitustullia.

Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan polkumyynnin vastaisen ja tukien vastaisen menettelyn yhteydessä tarjottu sitoumus hyväksyttiin komission täytäntöönpanopäätöksellä 2013/707/EU (3).

Years Solar Co. Ltd (Taric-lisäkoodi B898) -yritys, johon sovelletaan täytäntöönpanoasetuksen (EU) N:o 1238/2013 mukaisesti 41,3 prosentin yksilöllistä polkumyyntitullia ja täytäntöönpanoasetuksen (EU) N:o 1239/2013 mukaisesti 6,4 prosentin yksilöllistä tasoitustullia, ilmoitti komissiolle, että sen nimi on muuttunut ja uusi nimi on LERRI Solar Technology (Zhejiang) Co. Ltd.

Yritys pyysi komissiota vahvistamaan, että nimenmuutos ei vaikuta sen oikeuteen hyötyä yksilöllisestä tullista, jota siihen sovellettiin, kun sen nimi oli vielä Years Solar Co. Ltd.

Komissio on toimitettuja tietoja tarkasteltuaan todennut, ettei nimenmuutos vaikuta millään tavoin täytäntöönpanopäätöksen 2013/707/EU päätelmiin.

Sen vuoksi komission täytäntöönpanopäätöksen 2013/707/EU liitteessä olevaa viittausta yritykseen

Years Solar Co. Ltd B898

olisi pidettävä viittauksena yritykseen

LERRI Solar Technology (Zhejiang) Co. Ltd B898

Taric-lisäkoodia B898, joka annettiin aiemmin yritykselle Years Solar Co. Ltd, sovelletaan nyt yritykseen LERRI Solar Technology (Zhejiang) Co. Ltd.

(1) Neuvoston täytäntöönpanoasetus (EU) N:o 1238/2013, annettu 2 päivänä joulukuuta 2013, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta ja tässä tuonnissa käyttöön otetun väliaikaisen tullin lopullisesta kantamisesta (EUVL L 325, 5.12.2013, s. 1).

(2) Neuvoston täytäntöönpanoasetus (EU) N:o 1239/2013, annettu 2 päivänä joulukuuta 2013, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen tasoitustullin käyttöönotosta (EUVL L 325, 5.12.2013, s. 66).

(3) Komission täytäntöönpanopäätös 2013/707/EU, annettu 4 päivänä joulukuuta 2013, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi (EUVL L 325, 5.12.2013, s. 214).